मरीजों को मिले गाउन एप्रिन में दिखे डॉक्टर
कलेक्टर ने पुरानी सर्जिकल ओटी में तार से लटका होल्डर हटवाया।
प्रायवेट अस्पताल जैसी मिली सुविधाएं, सर्जिकल ओटी में दो ऑपरेशन हुए
भास्कर संवाददाता | खरगोन
जिला अस्पताल में 20 दिन बाद शनिवार को ट्रामा सेंटर में अस्थाई सर्जिकल ओटी शुरू हुई। ओटी का नजारा ही बदला गया। मरीज गाउन में तो डॉक्टर एप्रिन में थे। डॉक्टर व मरीज को प्राइवेट अस्पतालों जैसी सुविधाएं मिली। डॉक्टर जेडी गुप्ता ने दो ऑपरेशन किए। जानकारी नहीं होने से मरीज नहीं आए। रविवार को भी ऑपरेशन होंगे।
पहली बार तीन झोन से होकर डॉक्टर ओटी में पहुंचे। नियमों का पालन हुआ। अस्थाई ओटी में सुबह करीब 11.30 बजे घोट्या की मीराबाई पंढरी (49) व एक अन्य मरीज का आॅपरेशन हुआ। उसके होंठ व नाक के बीच गठान थी। डॉक्टर व उनकी टीम ने 45 मिनट में ऑपरेशन किया। मीराबाई के दामाद मांगीलाल ने बताया कई दिन से परेशान थी। पांच दिन पहले डॉ गुप्ता ने जांच की थी। ऑपरेशन थियेटर नहीं होने से दवाइयां दे रहे थे। ट्रामा सेंटर के बाहर दो ढेरों मंे इकट्ठे कचरे में मेडिकल के अलावा, गादी, रजाई और अन्य सामग्री जलाई गई। 20 मिनट धुआं अस्पताल मंे फैला। प्रभारी सिविल सर्जन डॉ. डीएस चौहान ने बताया कचरा जलाने की जानकारी इकट्ठा की जाएगी।
नपा इंजीनियरों से कहा- जल्दी काम करो
कलेक्टर नीरज दुबे ने अन्य ओटी का निरीक्षण किया। देरी पर नपा इंजीनियर मनीष महाजन पर भड़के। उन्होंने सर्जिकल में तार से लगाए होल्डर देख कहा, क्या जुगत लगा रखी है। इसे हटाओ। सारे मीटर बाहर करो। पाइपलाइन के अंदर वाइयरिंग हों। कांच हटाकर दीवार बनाओ। उन्होंने आर्थो व आई ओटी में निरीक्षण कर जल्द आॅपरेशन शुरू करने को कहा। इंजीनियर ने बताया उसी तरह की सामग्री लाने में परेशानी हो रही है। सर्जिकल ओटी व आई ओटी में एक सप्ताह लगेगा।
hin_Deva hin_Deva hin_Deva mag_Deva hin_Deva hin_Deva hin_Deva hin_Deva